John Thomas, Pentrefoelas

Am bobl eraill o'r un enw gweler John Thomas (gwahaniaethu)

Bardd Cymraeg oedd John Thomas neu John Thomas, Pentrefoelas (1742 – 1814). Canai yn null traddodiadol y bardd gwlad, sef mesurau'r canu rhydd Cymraeg wedi'u cynganeddu.D. Ambrose Jones, Llenyddiaeth a Llenorion Cymreig y Bedwaredd Ganrif ar Bymtheg (Hugh Evans a'i Feibion, Lerpwl, 1922).

Gyrfa
Brodor o blwyf Pentrefoelas yn yr hen Sir Ddinbych (Sir Conwy heddiw) oedd John Thomas, lle y'i ganed yn 1742. Cadwai fasnach, a gwasanaethai fel cofrestrydd plwyf Pentrefoelas.

Roedd testunau ei gerddi yn cynnwys "Yr Hwsmon Diog a'r Cristion Diofal", sydd i'w gweld mewn sawl blodeugerdd Gymraeg o'r cyfnod, e.e. Yr Awenydd (Caernarfon, d.d. tua 1860?). Mae dylanwad cerddi Huw Morus yn amlwg yn ei waith. Bu farw yn 1814. Cyhoeddwyd ei weithiau barddonol o dan olygiaeth Caledfryn yn 1845.

Llyfryddiaeth
 Eos Gwynedd, gol. Caledfryn (John Jones, Llanrwst, 1845).

Cyfeiriadau

Categori:Beirdd Cymraeg
Categori:Genedigaethau 1742
Categori:Llenorion y 18fed ganrif o Gymru
Categori:Llenorion y 19eg ganrif o Gymru
Categori:Marwolaethau 1814
Categori:Pobl o Gonwy